cyanic-selkie/wikianc huggingface dataset:
রেক্সাম অ্যাসোসিয়েশন ফুটবল ক্লাব
ঘরোয়া ফুটবলে, রেক্সাম এপর্যন্ত ৩৯টি শিরোপা জয়লাভ করেছে; যার মধ্যে একটি ইএফএল লিগ ওয়ান, তেইশটি ওয়েলশ কাপ এবং পাঁচটি এফএডব্লিউ প্রিমিয়ার কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, রেক্সামের সেরা সাফল্য হচ্ছে ১৯৭৫–৭৬ ইউরোপীয় কাপ উইনার্স কাপের কোয়ার্টার-ফাইনালে পৌঁছানো; যেখানে তারা আন্ডারলেখটের কাছে ২–১ গোলের ব্যবধানে পরাজিত হয়েছিল। বিলি অ্যাশক্রফট, জেমস উইলিয়াম হ্যারিস, শন কানিংটন, ব্রায়ান লয়েড এবং ওয়েন ফিলিপসের মতো খেলোয়াড়গণ রেক্সামের জার্সি গায়ে মাঠ কাঁপিয়েছেন।
লাল বাহিনী
লাল বাহিনীকে দেশের তেজগাঁও, টঙ্গী, আদমজী, কালুরঘাট প্রভৃতি শিল্পাঞ্চলে শ্রমিক বিক্ষোভ দমনে নির্মমতার কারণে এবং শিল্পাঞ্চলে দাঙ্গা বাড়ানোর কারণে মানুষ ভয় পেত। লাল বাহিনী, জাতীয় রক্ষী বাহিনী এবং স্বেচ্ছাসেবক বাহিনী শেখ মুজিব শাসনামলে একটি প্রচ্ছন্ন জোট গঠন করেছিল। তার তিন বছরের শাসনামলে যে কয়েক হাজার দাঙ্গা ঘটেছিল এবং তাতে হাজার হাজার মানুষ মারা গিয়েছিল তার জন্য লাল বাহিনী দায়ী।
রেক্সাম অ্যাসোসিয়েশন ফুটবল ক্লাব
ইতিহাস
১৮৬৪–৬৫ মৌসুমে, পেশাদার ফুটবল ক্লাব হিসেবে প্রথম মৌসুমে রেক্সাম ইংল্যান্ডের পেশাদার ফুটবল ক্লাবগুলোর মধ্যকার আয়োজিত পেশাদার ফুটবল লিগ দ্য কম্বিনেশনে প্রতিদ্বন্দ্বিতা করেছিল; উক্ত মৌসুমে রেক্সাম ৪ জয় এবং ৪ ড্রয়ে সর্বমোট ১০ পয়েন্ট অর্জন করে ১৮৬৪–৬৫ দ্য কম্বিনেশনের পয়েন্ট তালিকায় ৮ম স্থান অর্জন করেছিল।
লাল বাহিনী
পটভূমি
নয় মাসব্যাপী বাংলাদেশের মুক্তিযুদ্ধের পরে বাংলাদেশ স্বাধীন হয়েছিল। ১৯৭২ সালের ১০ জানুয়ারী শেখ মুজিবুর রহমানের প্রত্যাবর্তনের পরে, তিনি দেশের জন্য একটি সংবিধানের খসড়া তৈরির নির্দেশনা দিয়েছিলেন, যা একই বছরের ৪ নভেম্বর রাষ্ট্রীয় নীতির চারটি মূলনীতি- গণতন্ত্র, সমাজতন্ত্র, বাঙালি জাতীয়তাবাদ এবং ধর্মনিরপেক্ষতার সাথে গৃহীত হয়েছিল। এই চারটি রাষ্ট্রীয় নীতিমালার সবগুলোকে একসাথে মুজিববাদ বলা হয়।
চোখ ঘুরানো
চোখ ঘুরানো হল একরকম অঙ্গভঙ্গি যেখানে একজন ব্যক্তি তার চোখ কিছুটা উপরের দিকে ঘুরিয়ে দেয়, এটা প্রায়শই এক দিক থেকে অন্য দিকে আবর্তিত গতিতে করা হয়। ইংরেজি বলয়ে একে অপ্রত্যাশিত পরিস্থিতি বা ব্যক্তির প্রতি গৌণ-আক্রমনাত্মক প্রতিক্রিয়া হিসেবে অথবা ক্ষোভের (exasperation) বহিঃপ্রকাশ হিসেবে চিহ্নিত করা হয়েছে। ভৌত কোন সংস্পর্শ ছাড়াই উদ্দিষ্ট ব্যক্তিকে অসম্মতি বা অব্যাহতি জানাতে এরূপ অঙ্গভঙ্গি ব্যবহার করা হয়। আবার চোখ পাকানো বলতে উদ্দিষ্ট ব্যক্তি বা ব্যক্তিসমষ্টির দিকে ক্রুদ্ধ দৃষ্টিতে তাকিয়ে ক্ষোভ প্রকাশের প্রক্রিয়াকে বোঝানো হয়ে থাকে।
লাল বাহিনী
পটভূমি
সমাজতান্ত্রিক অর্থনৈতিক কাঠামো প্রতিষ্ঠা করার প্রতিশ্রুতিবদ্ধ আওয়ামী লীগ, ২৫ শে মার্চ ভারপ্রাপ্ত রাষ্ট্রপতির আদেশ নং ১ কার্যকর করার পরে সরকার কর্তৃক গৃহীত সমস্ত ব্যাংক, বীমা, কলকারখানা এবং মিলগুলিকে জাতীয়করণ করেছিল। এতে দেশের প্রায় ৮০ থেকে ৮৫ শতাংশ শিল্প সরকারের কার্যকর নিয়ন্ত্রণে আসে।
শিল্পগুলি অধিগ্রহণের ফলে প্রশাসনিক ক্ষমতার পাশাপাশি সরকার সেইসব শিল্পে কাজ করতে থাকা শ্রমিকদের কল্যাণেরও দায়িত্ব পেয়েছিল। এটি আওয়ামী লীগের শ্রমিক শাখাকে আগের চেয়ে বেশি প্রভাবশালী করে তুলেছিল। সরকারের সমর্থনে বাংলাদেশ জাতীয় শ্রমিক লীগ শীঘ্রই রাজনীতিতে একটি প্রধান শক্তি হয়ে ওঠে এবং স্বেচ্ছাসেবক বাহিনী লাল বাহিনী গঠন করে যা ১৯৭২ সাল থেকে কাজ শুরু করে।
মতাদর্শ
লাল বাহিনীর সদস্যদের মতাদর্শ নিয়ে কিছুটা মাথা ব্যথা ছিল এবং এটি মূলত দেশের আশেপাশের শিল্প অঞ্চলগুলি থেকে বিরোধী শক্তি নির্মূল করার জন্য গঠিত হয়েছিল। এর নেতৃবৃন্দের প্রকাশ্য বক্তৃতা এবং শাসনকালে সংগঠনের কার্যক্রমগুলি ইঙ্গিত দেয় যে এই বাহিনীটি সম্ভবত নিজেদের বিপ্লবী ভ্যানগার্ড হিসেবে বিবেচনা করতো এবং প্রকৃতপক্ষে ভ্যানগার্ডিজমকে এর আদর্শ হিসাবে গ্রহণ করেছিল। মার্কসবাদী বিপ্লবী সংগ্রামের প্রেক্ষাপটে ভ্যানগার্ডিজম ধারণায় বিশ্বাস করা হয় যে কেবল একটি দলই প্রকৃতপক্ষে শ্রমিক শ্রেণির প্রতিনিধিত্ব করতে পারে। অক্টোবর বিপ্লবের পরে বলশেভিকরা শ্রমিক শ্রেণির প্রতিনিধি হওয়ার ভূমিকা পালন করেছিলেন।
লাল বাহিনীর লক্ষ্য ছিল শ্রমিক শ্রেণির একমাত্র প্রতিনিধি হিসেবে বাংলাদেশ জাতীয় শ্রমিক লীগকে প্রতিষ্ঠিত করা। তবে এটি দেশের বৃহত্তম বা জনপ্রিয় শ্রমজীবী সংগঠন কোনোটাই ছিল না।
১৯৭৩ সালের নির্বাচনের পরে (যেখানে বাংলাদেশ আওয়ামী লীগ যে জয়ী হবে এটি নিশ্চিতভাবে জানাই ছিল) শ্রমিক ফ্রন্ট দেশের শিল্প অঞ্চল থেকে অন্য সকল ট্রেড ইউনিয়ন নেতাকর্মীদের বহিষ্কারের জন্য একটি প্রচারণা শুরু করেছিল। বাংলাদেশ জাতীয় শ্রমিক লীগের নেতাদের মতে:
"আওয়ামী লীগ একটি সামগ্রিক বিজয় অর্জন করেছে এবং যেহেতু শ্রমিক শ্রেণীর কল্যাণে শিল্প কারখানাগুলোকে জাতীয়করণ করা হয়েছে এবং সরকার একটি সামাজিক অর্থনীতি তৈরি করেছে, তাই সামগ্রিক বিবেচনা করে অন্য কোনো ট্রেড ইউনয়নের প্রয়োজন নেই।"
১৯৭২ সালের মার্চ মাসে শিল্পগুলি জাতীয়করণের পরে লাল বাহিনীর প্রধান আবদুল মান্নান ঘোষণা করেন যে এই শক্তিটি শ্রমিক শ্রেণীর সমাজতন্ত্র ও অর্থনৈতিক মুক্তি প্রতিষ্ঠায় সরকারকে সহায়তা করার জন্য তৈরি করা হয়েছিল।
তদুপরি, লাল বাহিনী সদস্যরা আমেরিকান বিরোধী বক্তৃতা দ্বারা অনুপ্রাণিত হয়েছিল যা তাদের আমেরিকানবিরোধী মানসিকতা তৈরি করতে বাধ্য করেছিল। ১৯৭৩ সালের ৩ মে বাংলাদেশ জাতীয় শ্রমিক লীগ ও শেখ ফজলুল হক মনি পাট মিল কর্পোরেশনের চেয়ারম্যানকে "মার্কিন সাম্রাজ্যবাদ, জায়নিজম এবং নিউইয়র্কে বসে পাকিস্তানি পুঁজিবাদীদের এজেন্টদের কাছে পাট পাচারের" অভিযোগ করেছিলেন।
লাল বাহিনীর মূল সংগঠনের একটি শাখা বাংলাদেশ টেক্সটাইল ওয়ার্কার্স লিগ, ১৯৭৩ সালের ১৬ মে এর সাধারণ সম্পাদক মাহবুবুল আলম স্বাক্ষরিত একটি আবেদনে আমেরিকা যুক্তরাষ্ট্রের কাছে সাহায্যের জন্য অনুরোধ করেছিল।
মেকলেনবুর্গ-ফোর্পোমের্ন
মেকলেনবুর্গ-ফোর্পোমের্ন জার্মানির উত্তরে অবস্থিত একটি রাজ্য। এই রাজ্যের রাজধানী হল শ্ভেরিন। দ্বিতীয় বিশ্বযুদ্ধের পরে ঐতিহাসিক অঞ্চল মেকলেনবুর্গ এবং ভোপোমানকে একত্রীত করে এই রাজ্যটি গঠন করা হয়। আয়তনের দিক থেকে এটি জার্মানির ষষ্ঠ বৃহত্তম রাজ্য। কিন্তু এটি সবচেয়ে কম জনবহুল রাজ্য। বাল্টিক সাগরের তীরবর্তী এলাকা, রুগেন ঈ উসিডোম দ্বীপ, মেকলেনবুর্গ লেক ডিসট্রিক্ট ইত্যাদি এলাকাগুলো পর্যটকদের কাছে অত্যন্ত আকর্ষণীয়। তাই মেকলেনবুর্গ-ফোর্পোমের্ন জার্মানির জনপ্রিয় পর্যটক গন্তব্যগুলোর মধ্যে অন্যতম। জার্মানির ১৪টি জাতীয় পার্কের তিনটিই এখানে অবস্থিত। এছাড়া এখানে কয়েক শত সংরক্ষিত প্রাকৃতিক অঞ্চল রয়েছে।
লাল বাহিনী
গঠন
লাল বাহিনী গঠনের সঠিক তারিখ এবং সময় নির্ধারণ করা যায়নি কারণ এটি পুরোপুরি শাসকদলের সমর্থিত একটি স্বেচ্ছাসেবী বাহিনী ছিল এবং এই বাহিনীর জন্য প্রতিষ্ঠানের কোনও নির্দিষ্ট পদ্ধতিও ছিল না।
মেকলেনবুর্গ-ফোর্পোমের্ন
মেকলেনবুর্গ-ফোর্পোমের্নের প্রধান শহরগুলো হল রস্টক, শ্‌ভেরিন, নয়ব্র্যান্ডেনবুর্গ, স্ট্রালসুন্ড, গ্রাইফসভাল্ড এবং ভিসমার। ইউনিভার্সিটি অফ রস্টক এবং ইউনিভার্সিটি অফ গ্রাইফসভাল্ড ইউরোপের প্রাচীন বিশ্ববিদ্যালয়গুলোর মধ্যে অন্যতম। ২০০৭ সালে এই রাজ্যে ৩৩তম জি৮ সম্মেলন অনুষ্ঠিত হয়।
লাল বাহিনী
গঠন
আবদুল মান্নান, যিনি বাংলাদেশ জাতীয় শ্রমিক লীগের প্রধান ছিলেন, তিনি এই বাহিনী গঠনকে সুষ্ঠুভাবে সমন্বয় করেছিলেন বলে মনে হয়। সংগঠন থেকে দুজন শক্তিশালী শ্রমিক নেতা মোহাম্মদ শাহজাহান ও রুহুল আমিন ভূঁইয়ার পদত্যাগের পরে আবদুল মান্নান সংগঠনকে শক্ত হাতে নিয়ন্ত্রণ করেছিলেন কারণ তিনি কেবল শ্রমিক সংগঠনের সর্বকেন্দ্রিকই ছিলেন না, মূল সংগঠনেরও সর্বকেন্দ্রিক হয়েছিলেন।
মেকলেনবুর্গ-ফোর্পোমের্ন
ইতিহাস
থাম্ব|স্ট্রালসুন্ডে মধ্যযুগীয় স্থাপত্য, এটি বর্তমানে [[বিশ্ব ঐতিহ্যবাহী স্থান]] দ্বিতীয় বিশ্বযুদ্ধ সংঘটনের প্রেক্ষাপটে এবং জার্মান একত্রীকরণের পরে ঐতিহাসিক মেকলেনবুর্গ ও ভোপোমানকে একত্রীত করে মেকলেনবুর্গ-ফোর্পোমের্ন গঠন করা হয়।
মেকলেনবুর্গ
১০,০০০ খ্রিষ্টপূর্বে আইস এজ পরবর্তী যুগে মেকলেনবুর্গ এবং ভোপোমান অঞ্চলে মনুষ্য বসতির সূচনা ঘটে। এই অঞ্চলে প্রায় ২০০০ বছর আগে জার্মান মানুষের থাকার কথা জানা যায়। তাদের প্রায় সবাই পরবর্তিতে স্পেন, ইতালি এবং ফ্রান্সে অভিবাসিত হয় এবং মেকলেনবুর্গ ও ভোপোমান অঞ্চল প্রায় জনশূণ্য হয়ে পড়ে। ষষ্ঠ শতাব্দীতে স্ল্যাভ জনগোষ্ঠী এই অঞ্চলে বসতি স্থাপন করে। মেকলেনবুর্গে প্রধানত অবোট্রাইট এবং ভোপোমানে ভেলেটিরা বসতি স্থাপন করে।
লাল বাহিনী
গঠন
১৯৭২ সালের মার্চ থেকে শিল্পগুলিকে জাতীয়করণের নীতি ঘোষণার পরে লাল বাহিনী তাদের 'বিরোধী দল' হিসেবে চিহ্নিত রাজনৈতিক দলগুলোকে নির্মূল করার জন্য শুদ্ধি অভিযান শুরু করে। লাল বাহিনীর নেতারা আমেরিকা যুক্তরাষ্ট্রের সমর্থিত সরকারবিরোধী বিক্ষোভে জড়িত সংগঠনগুলির বিরুদ্ধে প্রকাশ্যে যুদ্ধ ঘোষণা করেছিলেন।
মেকলেনবুর্গ-ফোর্পোমের্ন
মেকলেনবুর্গ
দ্বাদশ শতাব্দীর শেষাংশে জ্যাক্সোনির ডিউক হেনরি দ্য লায়ন মেকলেনবুর্গ জয় করে বং সেখানে নিক্লোটিং রাজ্যশাসন শুরু করে। তিনি মেকলেনবুর্গের মানুষকে খ্রিস্ট ধর্মে দিক্ষীত করে তোলে। ক্রমে এই অঞ্চলে জার্মান ব্যবসায়ী, ধর্মীয় সম্প্রদায় বসতি স্থাপনের উদ্দেশ্যে আগমন করতে শুরু করে। দ্বাদশ শতাব্দীর পরে এই অঞ্চলে জনবসতি স্থায়ীরূপ লাভ করে। ১৩৪৮ সালে প্রথমবারের মত মেক্লেনবুর্গ পূণ্য রোমান সাম্রাজ্যের একটি ডাচি হয়। পরবর্তিতে মেকলেনবুর্গ অনেকবার বিভাজিত হলেও এই অঞ্চলটি সবসময় একটি অভিন্ন ইতিহাস এবং পরিচয় ধরে রেখেছে। মেকলেনবুর্গ-শ্‌ভেরিন এবং মেকলেনবুর্গ-স্ট্রেলিত্‌জ গ্র্যান্ড ডাচিদ্বয় ১৮১৫ সালে গ্র্যান্ড ডাচির মর্যাদা লাভ করে। প্রথম বিশ্বযুদ্ধ এবং জার্মান সাম্রাজ্যের বিলুপ্তির পরে মেকলেনবুর্গে প্রজাতান্ত্রিক সরকারব্যবস্থা প্রতিষ্ঠিত হয়।
ভোপোমান
ভোপোমান ছিল প্রুশিয়া সাম্রাজ্যের পোমারানিয়া প্রদেশের পশ্চিম অংশ। এর পূর্ব অঞ্চল দ্বিতীয় বিশ্বযুদ্ধের পরে পোল্যান্ডের অংশ হয়। মধ্যযুগে পোমারানিয়া ডাচির অন্তর্গত এই ভোপোমান অঞ্চল পোমারানীয় ডিউক শাসন করতো। ওয়েস্টফালিয়া শান্তিচুক্তির পরে ১৬৪৮ থেকে ১৮১৫ পর্যন্ত পোমারানিয়া সুইডিশ সাম্রাজ্যের অধীনে ছিল। এরপরে ১৮১৫ সালে পোমারানিয়া প্রুশিয়ার একটি প্রদেশে পরিণত হয়। ১৯৪৫ সাল পর্যন্ত এটি পোমারানিয়ার প্রদেশ হিসেবে ছিল।
মেকলেনবুর্গ-ফোর্পোমের্ন
১৯৪৫ সালে মে মাসে সোভিয়েত ইউনিয়নের সৈন্যবাহিনী এবং পশ্চিমা মিত্রবাহিনী শ্‌ভেরিনের পূর্বে একত্রীত হয়ে সাক্ষাত করে। পোটসডাম চুক্তির শর্তানুযায়ী পশ্চিমা মিত্রবাহিনী মেকলেনবুর্গের শাসনভার সোভিয়েত ইউনিয়নের হাতে তুলে দেয়। ১৯৪৫ সালে ৯ জুনে জার্মানির সোভিয়েত সেনা প্রশাসনের প্রধান মার্শাল জর্জি যুখভের আদেশে মেকলেনবুর্গ-ফোর্পোমের্ন প্রতিষ্ঠিত হয়।
বিশ্বযুদ্ধের সময় সম্ভাব্য বিমান হামলা কারণে হামবুর্গ ও বার্লিন থেকে প্রচুর মানুষ মেকলেনবুর্গ-ফোর্পোমের্নে চলে আসে। যুদ্ধের পরে পূর্ব জার্মানির যেসকল মানুষ বহিস্কৃত হয়, তারা এই রাজ্যে বাস করতে শুরু করে। ফলে রাজ্যের জনসংখ্যা ৪০% বৃদ্ধি পায়। যুদ্ধের আগে এই রাজ্যে জনসংখ্যা ছিল ১,২৭৮,৭০০। এদের অনেকেই যুদ্ধে নিহত হয়, অনেকে আবার পশ্চিমে জার্মানিতে চলে যায়। ১৯৪৭ সালে পূর্ব জার্মানিতে ১,৪২৬,০০০ শরণার্থী ছিল। তাদের বেশির ভাগ প্রামাঞ্চলে আবাস স্থাপন করে। কিন্তু শহুরে জনসংখ্যা ক্রমেই বৃদ্ধি পায়, বিশেষ করে শ্‌ভেরিন শহরে। এই শহরের জনসংখ্যা ১৯৩৯ সালে ৬৫,০০০ থেকে ১৯৪৭ সালে ৯৯,৫১৮-এ বৃদ্ধি পায়। ভিসমারে ২৯,৪৬৩ থেকে ৪৪,১৭৩ এবং গ্রাইফসভাল্ডে ২৯,৪৮৮ থেকে ৪৩,৮৯৭-এ বৃদ্ধি পায়।
১৯৪৬ সালের ৫ জুন সোভিয়েত সরকার কর্তৃক প্রণীত আইনের মাধ্যমে ১৯৪৬-এর ২৯ জুন একটি প্রাদেশিক জার্মান সরকার প্রতিষ্ঠিত হয়, যার তত্ত্বাবধানে ছিল সোভিয়েত সরকার। ১৯৪৬ সালের ২০ অক্টোবরে অনুষ্ঠিত নির্বাচনের পরে উক্ত সরকার ব্যবস্থার স্থলে জার্মান রাজ্য মেকলেনবুর্গ-ফোর্পোমের্ন প্রতিষ্ঠিত হয়। ১৯৪৭ সালের ১৮ এপ্রিল রাজ্যটির নাম সংক্ষিপ্ত করে ল্যান্ড মেকলেনদুর্গ রাখা হয়। মেকলেনবুর্গ ছিল ১৯৪৯ সালে প্রতিষ্ঠিত পূর্ব জার্মান প্রজাতন্ত্রের অন্যতম প্রতিষ্ঠাতা রাজ্য। ১৯৫২ সালে পূর্ব বার্লিন সরকার “রাজ্য”-এর পরিবর্তে “জেলা”র ব্যবহার প্রবর্তন করে। ফলে মেকলেনবুর্গ এবং ভোপোমানের রাজ্যের পরিবর্তে উক্ত অঞ্চলে তিনটি জেলা প্রতিষ্ঠিত হয়। এই জেলা তিনটির মোট আয়তন মেকলেনবুর্গ-ফোর্পোমের্নের আয়তনের প্রায় সমান ছিল। এই পরিবর্তনের ফলে মানচিত্র থেকে মেকলেনবুর্গ এবং পোমারানিয়ার মধ্যবর্তী ঐতিহাসিক সীমানা বিলুপ্ত হয়। পূর্ব জার্মান সরকার এই অঞ্চলে বেশ কয়েকটি শিপইয়ার্ড এবং একটি পারমাণবিক বিদ্যুৎ কেন্দ্র স্থাপন করে। ১৯৯০ সালে জার্মান পুণঃএকত্রীকরণের আগে যুদ্ধপরবর্তী পূর্ব রাজ্যগুলো পুনগঠিত করা হয়। এর অধীনে ঐতিহাসিক নাম মেকলেনবুর্গ-ফোর্পোমের্নের ব্যবহার আবার প্রবর্তিত করা হয়।
লাল বাহিনী
প্রতিদ্বন্দ্বিতা
আওয়ামী লীগ শাসনামলে বাংলাদেশ জাতীয় শ্রমিক লীগ দেশের প্রায় সকল শ্রমিক সংগঠনের সাথে প্রতিদ্বন্দ্বিতা গড়ে তুলেছিল তবে ১৯৭২ সালের ৩১ শে অক্টোবর জাতীয় সমাজতান্ত্রিক দল (জাসদ) গঠনের পরে তা নতুন মাত্রা পায়।
মেকলেনবুর্গ-ফোর্পোমের্ন
অর্থনীতি
মেকলেনবুর্গ-ফোর্পোমের্ন জার্মানির সবচেয়ে কম জনবসতিপূর্ণ রাজ্য। এখানে শিল্পায়নের মাত্রা জার্মানির অন্যান্য রাজ্য থেকে কম। এটি জার্মানির ষষ্ঠ বৃহত্তম রাজ্য কিন্তু জনসংখ্যার দিক থেকে ১৪তম। মেকলেনবুর্গ-ফোর্পোমের্নের বেকারত্বের হার ২০১২ সাল নাগাদ ১০.৭% ছিল। ১৯৯০ সালে জার্মানি পুণএকত্রীকরণের পরে সাবেক পূর্ব জার্মানির শিল্পগুলো অচল হলে তা মেকলেনবুর্গ-ফোর্পোমের্নের অর্থনীতিকে ক্ষতিগ্রস্ত করে। তবে বর্তমানে রাজ্যটিতে অর্থনীতি বড় হচ্ছে এবং কর্মসংস্থানের সংখ্যা ক্রমেই বৃদ্ধি পাচ্ছে। বিশেষ করে জৈবপ্রযুক্তি, তথ্য প্রযুক্তি, সামুদ্রিক শিল্প, পর্যটন শিল্প – এই খাতগুলোতে উন্নয়ন অধিক হারে হচ্ছে।
লাল বাহিনী
প্রতিদ্বন্দ্বিতা
বাংলাদেশ জাতীয় শ্রমিক লীগের সবচেয়ে প্রভাবশালী ত্রয়ীর মধ্যে মোহাম্মদ শাহজাহান এবং রুহুল আমিন ভূঁইয়া ডিসেম্বরে তাদের হাজারো অনুগামীদের নিয়ে নবগঠিত জাসদের সমর্থনে সংগঠনটি ত্যাগ করেছিলেন যা সম্ভবত সংগঠনে থাকা একমাত্র নেতা আবদুল মান্নানকে পুনর্গঠন করতে বাধ্য করেছিল।
মেকলেনবুর্গ-ফোর্পোমের্ন
অর্থনীতি
মেকলেনবুর্গ-ফোর্পোমের্নে ২০০৮ সালে ৭৩২,২০০ মানুষের কর্মসংস্থান ছিল। এর মধ্যে ৬৫৭,১০০ জন বিভিন্ন শিল্প প্রতিষ্ঠান ও অফিস-আদালতের শ্রমিক ছিল। ২০০৭ সালে প্রায় ৪২০০ কর্মসংস্থানের সৃষ্টি হয়। গড়ে চারজনের মধ্যে তিনজন সেবা খাতে নিয়োজিত।
লাল বাহিনী
প্রতিদ্বন্দ্বিতা
মোহাম্মদ শাহজাহান ও রুহুল আমিন ভূঁইয়া জাসদের নতুন শ্রমিক ফ্রন্ট গঠন করেন। শুরু থেকেই বাংলাদেশ জাতীয় শ্রমিক লীগের সাথে জাসদ সমর্থিত জাতীয় শ্রমিক লীগের সাথে প্রতিদ্বন্দ্বিতা ছিল। এমনকি বাংলাদেশ জাতীয় শ্রমিক লীগের আবদুল মান্নানকে এমনও বলতে দেখা গেছে যে, "নতুন ফ্রন্ট যদি মুজিববাদের বিরুদ্ধে একটি শব্দও উচ্চারণ করে তবে আমি তাদের জিহ্বা কেটে দেব"।
মেকলেনবুর্গ-ফোর্পোমের্ন
পর্যটন
মেকলেনবুর্গ-ফোর্পোমের্ন জার্মানির অন্যতম জনপ্রিয় পর্যটন গন্তব্য। এখানকার প্রধান পর্যটন কেন্দ্র গুলোর মধ্যে উল্লেখযোগ্য হল বাল্টিক সাগরের দ্বীপ রুগেন, উসিডোম, পোয়েল, হিডেনসি; সমুদ্র তীরবর্তী রিসোর্ট, স্ট্রালসুন্ড এবং ভিসমারের বিশ্ব ঐতিহ্য স্থান, রস্টক এবং গ্রাইফসভাল্ড শহর। এছাড়া জার্মানির পরিষ্কার অন্ধকারাচ্ছন্ন আকাশের বেশ কয়েকটি স্থান মেকলেনবুর্গ-ফোর্পোমের্নে অবস্থিত। রাতের উজ্জ্বল আকাশময় মুরিট্‌য জাতীয় পার্ক এই রাজ্যের একটি জনপ্রিয় পর্যটন কেন্দ্র। মেকলেনবুর্গ-ফোর্পোমের্নে প্রায় ২০০০ প্রাসাদ, অট্টালিকা রয়েছে। এসব প্রাসাদ-অট্টালিকার অনেকগুলোই বিভিন্ন বড় বড় অনুষ্ঠানের জন্য ভেন্যু হিসেবে ব্যবহৃত হয়। এছাড়া এগুলোও রাজ্যটির পর্যটন আকর্ষণ।
লাল বাহিনী
প্রতিদ্বন্দ্বিতা
তদুপরি, শিল্পাঞ্চলের অনেক ক্ষেত্রে বাংলাদেশ জাতীয় শ্রমিক লীগ সেখানে কর্মরত শ্রমিকদের উপর বামপন্থী বাংলাদেশ শ্রমিক ফেডারেশনের প্রভাবের কারণে একটি শক্তিশালী সমর্থন বেস তৈরি করতে ব্যর্থ হয়েছিল। বাংলাদেশ কমিউনিস্ট পার্টি সমর্থিত বাংলাদেশ ট্রেড ইউনিয়ন কেন্দ্র বিটিইউকেরও শ্রমিক শ্রেণির উপর প্রভাব ছিল।
মোংলা বন্দর গণহত্যা
লাল বাহিনীর প্রথম প্রথম নৃশংসতা খুলনা বন্দরে (যা মংলা বন্দর নামে পরিচিত) সংঘটিত হয়েছিল যেখানে হাজার হাজার শ্রমিক কুলি হিসাবে কাজ করত। ধারণা করা হয়েছিল যে বামপন্থী শ্রমিক মোর্চা ও বাংলাদেশ জাতীয় শ্রমিক লীগের মধ্যে কুলিদের উপর কর্তৃত্ব প্রতিষ্ঠার প্রতিযোগিতার ফলাফল হিসাবে এই গণহত্যার ঘটনা ঘটেছে।
১৯৭২ সালের মার্চ মাসে লাল বাহিনী ও বামপন্থী শ্রমিকদের মধ্যে এই দাঙ্গা থেকে গণহত্যা ছড়িয়ে পড়ে। বিরোধী শ্রমিকদের নিশ্চিহ্ন করতে পুলিশ যখন লাল বাহিনীর পক্ষে জড়িত হয় তখন গণহত্যা শুরু হয়। সরকারের আনুষ্ঠানিক বিবৃতি অনুসারে দাঙ্গার ফলে প্রায় ৩৬ জন শ্রমিক নিহত হয়েছেন। তবে প্রকৃত মৃত্যুর হার সরকার কর্তৃক বর্ণিত সংখ্যার চেয়ে অনেক বেশি ছিল। দাঙ্গা চলাকালীন বাংলাদেশে থাকা বিশিষ্ট সাংবাদিক অ্যান্টনি মাসকারেনহাসের মতে, সেদিন প্রায় ২০০০ মানুষ নিহত হয়েছিল এবং যে সব বামপন্থী শ্রমিকরা লাল বাহিনীর সদস্যদের অস্ত্রের মুখোমুখি হয়েছিল তারাই ক্ষতির স্বীকার হয়েছিল।
টঙ্গী হিংস্রতা
আরেকটি ভয়াবহ ঘটনা ছিল ৫ এপ্রিল টঙ্গী শিল্পাঞ্চলে বাংলাদেশ শ্রমিক ফেডারেশনের কর্মীদের উপর লাল বাহিনীর লোকদের দ্বারা হামলা। এই হামলার লক্ষ্য ছিল টঙ্গীর ন্যাপ (ভাসানী) সমর্থিত ফেডারেশন কর্মীদের প্রভাব শেষ করা। ঐ সময় বাংলাদেশের শ্রমিক সংগঠনের মধ্যে এটি বৃহত্তম ছিল।
লাল বাহিনীর সশস্ত্র ক্যাডারদের হামলায় হাজার হাজার শ্রমিক নির্যাতিত ও সহিংসতার স্বীকার হয়। এবং অজনা সংখ্যক শ্রমিকদের হত্যা করা হয়। লাল বাহিনী ক্যাডাররা বিপুল সংখ্যক শ্রমিককে বহিষ্কার করেছিল যারা বাংলাদেশ শ্রমিক ফেডারেশনকে সমর্থন করত।
চট্টগ্রামে দাঙ্গা
লাল বাহিনীর সাথে কিছু সরকারি আধিকারিক কালুরঘাট শিল্পাঞ্চলে এবং চট্টগ্রামের আরআর জুট অ্যান্ড টেক্সটাইল মিলের দাঙ্গার জন্য প্রত্যক্ষ দায়ী ছিল। এই দাঙ্গার পেছনের প্রধান কারণ ছিল 'স্থানীয় ও অ-স্থানীয় সমস্যা' এবং 'জেলাবাদ' যা লাল বাহিনী সদস্যরা প্রবর্তন করেছিল এবং এটি শ্রমিকদের পার্থক্য করতে ব্যবহৃত হত।
চট্টগ্রাম যেহেতু একটি বন্দর নগরী ছিল এবং একটি শিল্পকেন্দ্র ছিল, তাই অন্যান্য জেলা থেকে কাজের সন্ধানে অনেক শ্রমিককে চট্টগ্রাম আসতে হয়েছিল। তারা সেই কারখানাগুলিতে বছরের পর বছর কাজ করে এবং কারখানাগুলির উৎপাদনে অবদান রেখেছিল।
১৯৭৩ সালের মে মাসে লাল বাহিনী সদস্যরা স্থানীয়-অ-স্থানীয় সমস্যাটি ব্যবহার করে শুদ্ধি অভিযান শুরু করেছিল। দাঙ্গায় চট্টগ্রামে কাজ করতে আসা শ্রমিকদের হত্যা করা হয়েছিল। কয়েকশ শ্রমিককে জবাই করা হয়েছিল এবং বেঁচে থাকা ব্যক্তিরা প্রাণভয়ে অন্যান্য জেলায় পালিয়ে যায়। কারখানাগুলি বন্ধ হয়ে গিয়েছিল।
আরো বেশ কয়েকটি দাঙ্গার ঘটনা ঘটেছিল এবং মিলগুলির উৎপাদন উল্লেখযোগ্যভাবে হ্রাস পেয়েছিল। এই দাঙ্গার আগে শেখ মনি এবং আবদুল মান্নান তাদের অনুসারীদের এবং লাল বাহিনীর দলকে বলেছিলেন যে এই পাটগুলি কিছু সাম্রাজ্যবাদীদের এজেন্টদের কাছে পাচার করে দিচ্ছে। তাই তারা শুদ্ধি আন্দোলনের প্রতিশ্রুতি দিয়েছিল।
দাঙ্গার ক্রমবর্ধমান সংখ্যার ফলে সরকারের মধ্যে উত্তেজনা ছড়িয়ে পড়ে এবং ১২ই মে অর্থমন্ত্রী তাজউদ্দিন আহমেদ এক সংবাদ সম্মেলনে বলেছিলেন যে উৎপাদন ব্যাপকভাবে হ্রাস পাচ্ছে এবং অর্থনীতি পতনের দিকে যাচ্ছে। তিনি কারখানাগুলিতে কঠোর শ্রম শৃঙ্খলাবদ্ধতা এবং উৎপাদন বৃদ্ধির জন্য সর্বাত্মক প্রচেষ্টা চালানোর আহ্বান জানান।
চোখ ঘুরানো
সামাজিক অবস্থা
একরকম মুখভঙ্গি ছেলেদের তুলনায় কিশোরী মেয়েরা অধিক ব্যবহার করে এবং মানুষের মধ্যে অ-মৌখিক যোগাযোগের অন্যতম সাধারণ রূপ। একচেটিয়াভাবে কিশোরীদের নিয়ে গবেষণা করার সময় দেখা গেছে, চোখ ঘুরানো অঙ্গভঙ্গি অসন্তুষ্টির সবচেয়ে বিশিষ্ট প্রতিক্রিয়া হিসাবে পরিলক্ষিত হয়। তের বছর বয়সী মেয়েদের ক্ষেত্রে সামাজিক পরিস্থিতিতে তাদের সহকর্মীদের প্রতি আগ্রাসনের প্রধান লক্ষণ হতে পারে এটি।
রেক্সাম অ্যাসোসিয়েশন ফুটবল ক্লাব
ইতিহাস
রেক্সাম ১৯৭২–৭৩ ইউরোপীয় কাপ উইনার্স কাপে অংশগ্রহণ করার মাধ্যমে প্রথমবারের মতো ইউরোপীয় কাপ উইনার্স কাপে অংশগ্রহণ করেছে। ১৯৭২ সালের ১২ই সেপ্টেম্বর তারিখে, সুইজারল্যান্ডীয় ক্লাব জুরিখের বিরুদ্ধে মুখোমুখি হওয়ার মাধ্যমে রেক্সাম উক্ত প্রতিযোগিতায় অভিষেক করেছে; লেৎসিগ্রুন্ডে অনুষ্ঠিত উক্ত ম্যাচ ১–১ গোলে ড্র হয়েছিল। উক্ত মৌসুমের দ্বিতীয় পর্বে রেক্সাম বিদায় নিয়েছিল।
হেলসিঙ্কি ফুটবল ক্লাব
হেলসিঙ্গিন জালকাপাল্লোক্লুবি (Helsingin Jalkapalloklubi, Helsinki Football Club; এছাড়াও এইচজেকে হেলসিঙ্কি, হেলসিঙ্কি ফুটবল ক্লাব, হেলসিঙ্কি এফসি অথবা শুধুমাত্র এইচজেকে নামে পরিচিত) হচ্ছে হেলসিঙ্কি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯০৭ সালের ১৯শে জুন তারিখে প্রতিষ্ঠিত হয়েছে। এইচজেকে তাদের সকল হোম ম্যাচ হেলসিঙ্কির বোলত এরিনায় খেলে থাকে; যার ধারণক্ষমতা হচ্ছে ১০,৭৭০। বর্তমানে এই ক্লাবের ম্যানেজারের দায়িত্ব পালন করছেন টনি কস্কেলা এবং সভাপতির দায়িত্ব পালন করছেন অল্লি-পেক্কা লিতিকাইনেন। ফিনীয় রক্ষণভাগের খেলোয়াড় নিকোলাই আলহো এই ক্লাবের অধিনায়কের দায়িত্ব পালন করছেন।
হগওয়ার্টস
হগওয়ার্টস স্কুল অফ উইচক্র্যাফট অ্যান্ড উইজার্ড্রি (ইংরেজিতে Hogwarts School of Witchcraft and Wizardry) বা হগওয়ার্টস (Hogwarts) হল যুক্তরাজ্য ও আয়ারল্যান্ড এর ১১-১৭ বছর বয়সী জাদুকরদের জাদু শিক্ষার জন্য স্থাপিত একটি কাল্পনিক আবাসিক বিদ্যালয় এটি হ্যারি পটার সিরিজের প্রথম ছয়টি বইয়ের প্রধান পটভূমি। তবে সিরিজের সপ্তম ও সর্বশেষ বই, হ্যারি পটার অ্যান্ড দ্য ডেথলি হ্যালোস এর বেশিরভাগ ঘটনা স্কুলটির বাইরে সংঘটিত হয়, যেহেতু, প্রধান তিন চরিত্র হ্যারি পটার, রন উইজলি ও হারমায়োনি গ্রেঞ্জার স্কুলে তাদের সপ্তম বর্ষে ফিরে না আসার সিদ্ধান্ত নেয়। (যদিও রাউলিং বলেছেন যে, তাদের মধ্যে একমাত্র হারমায়োনিই পরবর্তীকালে স্কুলে ফিরে আসে। ) তবে, বইয়ের শেষ দিকের যুদ্ধটি হগওয়ার্টসেই সংঘটিত হয়।
রাউলিং বলেছেন যে, হগওয়ার্টস নামটি তিনি সম্ভবত 'হগওয়োর্ট' গাছ থেকে নিয়েছেন। হ্যারি পটার সিরিজ লেখা শুরু করার আগে তিনি কিউ গার্ডেনে এ গাছটি দেখেছিলেন। যদিও 'দ্য হগওয়ার্টস' এবং 'হগওয়ার্ট' নাম দুইটি ১৯৫৪ সালে জিওফ্রে উইলান্স রচিত নাইজেল মোলসওয়ার্থ বই হাউ টু বি টপ এ উল্লেখিত রয়েছে।
একটি অনলাইন র‌্যাঙ্কিং এ, সর্বোত্তম স্কটিশ শিক্ষা প্রতিষ্ঠানগুলোর তালিকায়, এডিনবার্গের লরেটো স্কুলকে পিছনে ফেলে হগওয়ার্টস স্কুল ৩৬ তম স্থান লাভ করে।
স্কুলের অবস্থান ও তথ্য
250px|thumb|[[জে. কে. রাউলিং এর আঁকা হগওয়ার্টসের একটি মানচিত্র]] জে. কে. রাউলিং বলেছেন যে, তিনি সবসময় হগওয়ার্টসকে একটি বিশাল, সুউচ্চ এবং ভয়ঙ্কর-দর্শন দুর্গ হিসেবে কল্পনা করেন। যেখানে সুউচ্চ টাওয়ারের পাশাপাশি বিশাল খোলা মাঠও রয়েছে। মাগলরা কখনোই এই ধরনের স্থাপনা তৈরি করতে সক্ষম হবে না। কেননা এটি জাদুর দ্বারা নির্মিত হয়েছে।
বইগুলোতে বলা হয়েছে যে, হগওয়ার্টস স্কটল্যান্ড এ অবস্থিত। স্কুলটির চারপাশে অসংখ্য জাদুমন্ত্র স্থাপন করে রাখা হয়েছে, ফলে মাগলদের (জাদু জানে না এমন ব্যক্তি) পক্ষে স্কুলটির অবস্থান নির্ণয় করা বা খুঁজে পাওয়া অসম্ভব। এমনকি তারা স্কুলটিকে দেখতেও পায় না। শুধু কিছু ধ্বংসাবশেষ ও বিপদের সতর্কবার্তা দেখতে পায়। দুর্গটির মাঠে অসংখ্য লন, রাস্তা, ফুল ও শাকসবজির বাগান রয়েছে। দুর্গটির পাশে একটি লেক (বা হ্রদ), একটি বিশাল ও গভীর বন (নিষিদ্ধ বন নামে পরিচিত), বেশ কয়েকটি গ্রীনহাউজ (বা কাচের ঘর) ও বহিঃস্থাপনা এবং একটি পূর্ণ সাইজের কুইডিচ মাঠ রয়েছে। এছাড়া এখানে একটি আউলারি রয়েছে, যেখানে স্কুলের ও ছাত্রছাত্রীদের পেঁচাগুলো রাখা হয়। স্কুলটির বেশ কয়েকটি কক্ষ এবং গ্র্যান্ড স্টেয়ারকেসের সিড়িগুলো নিজেদের স্থান পরিবর্তন করে। সাধারণত জাদুকররা হগওয়ার্টসের মাঠে অ্যাপারেট বা ডিসঅ্যাপারেট করতে পারে না। তবে হেডমাস্টার ইচ্ছা করলে এই জাদুগুলো অপসারণের মাধ্যমে মাঠকে অ্যাপারেট ও ডিসঅ্যাপারেট উপযোগী করতে পারেন। বিদ্যুৎ বা বৈদ্যুতিক সামগ্রী হগওয়ার্টসে অনুপস্থিত। হ্যারি পটার অ্যান্ড দ্য গবলেট অফ ফায়ার এ, হারমায়োনির মাধ্যমে এটা প্রকাশিত হয় যে, মাগলরা জাদুর পরিবর্তে যা ব্যবহার করে যেমন- কম্পিউটার, রাডার ও বিদ্যুৎ, সেগুলো জাদুর বলয়ের কারণে হগওয়ার্টসে কাজ করে না। তবে এক্ষেত্রে ব্যতিক্রম হল রেডিও। অবশ্য রাউলিং বলেছেন যে, জাদুকরদের রেডিও বিদ্যুতের মাধ্যমে নয়, বরং জাদুর সাহায্যে চলে।
হগওয়ার্টস হল একটি মাধ্যমিক আবাসিক বিদ্যালয়। ১১ থেকে ১৭ বছর বয়সী জাদুকররা এখানে অধ্যয়ন করে। জাদুকরদের জন্য হগওয়ার্টসে শিক্ষাগ্রহণ করা বাধ্যতামূলক নয়। কেউ ইচ্ছা করলে বাড়িতে বা বিদেশেও শিক্ষালাভ করতে পারবে। প্রাথমিকভাবে রাউলিং বলেছিলেন যে, হগওয়ার্টসে ছাত্রছাত্রী সংখ্যা প্রায় এক হাজার জন। পরবর্তীতে তিনি বলেন যে, সংখ্যাটা ছয়শ হতে পারে। কিন্তু হ্যারির বর্ষের অতি অল্প সংখ্যক ছাত্রছাত্রীর তুলনায় এই সংখ্যাটাও বাস্তবসম্মত নয়। রাউলিং স্বীকার করেছেন যে, এরকম হওয়ার কারণ হল তিনি হ্যারির বর্ষের জন্য মাত্র ৪০ জন ছাত্রছাত্রী তৈরি করেছেন।
একজন হেডমাস্টার বা প্রধান শিক্ষক স্কুলটি পরিচালনা করেন। তাকে সহায়তা করার জন্য একজন ডেপুটি হেডমাস্টার বা সহকারী প্রধান শিক্ষক থাকেন। এছাড়া বার জন গভর্নর স্কুলটি নিয়ন্ত্রণ করেন।
রাউলিং বলেছেন যে, হগওয়ার্টস একটি "মাল্টি-ফেইথ" বা "বহুবিশ্বাসী" স্কুল।
ভর্তি প্রক্রিয়া
300px|thumb|হগওয়ার্টস যেসব শিশু জাদুক্ষমতা নিয়ে জন্মগ্রহণ করে, তারা স্বয়ংক্রিয়ভাবে হগওয়ার্টসে ভর্তি হওয়ার জন্য নির্বাচিত হয়। স্কুইবরা এখানে ছাত্র হিসেবে ভর্তি হতে পারে না। (তবে তারা অন্যান্য কাজে যোগদান করতে পারে, যেমন- অরগাস ফিলচ।) হগওয়ার্টসে একটি জাদুর কলম আছে, যেটি জাদু ক্ষমতাসম্পন্ন কোন শিশু জন্মগ্রহণ করলে, তা একটি বিশাল খাতায় লিপিবদ্ধ করে। কিন্তু স্কুলে ভর্তি হওয়ার জন্য ছাত্রছাত্রীদের কোন ভর্তি পরীক্ষা দিতে হয় না। প্রত্যেক বছর, একজন শিক্ষক এই খাতাটি চেক করেন এবং যেসব ছেলেমেয়ে ১১ বছর বয়সে পদার্পণ করে, তাদের কাছে হগওয়ার্টসের আমন্ত্রণপত্র পাঠান। এই চিঠিতে জাদুমন্ত্রের বই, নির্ধারিত পোশাক এবং অন্যান্য প্রয়োজনীয় জিনিসপত্রেরর তালিকা সংযুক্ত করা থাকে। এসব জিনিসপত্র জাদুকরদের বাজার ডায়াগন অ্যালিতে পাওয়া যায়।
মাগল বংশজাত জাদুকরদের ক্ষেত্রে, হগওয়ার্টসের একজন শিক্ষক চিঠিটি শিক্ষার্থীর কাছে পৌঁছিয়ে দেন এবং তার মাগল অভিভাবকদেরকে জাদুবিশ্ব ও জাদুকর সম্প্রদায়ের অস্তিত্বের কথা জানান। যাতে তাদের এ ব্যাপারে ভুল বোঝাবুঝির কোন অবকাশ না থাকে। এছাড়া শিক্ষক উক্ত ছাত্র বা ছাত্রীকে ডায়াগন অ্যালিতে জিনিসপত্র কিনতেও সাহায্য করেন।
প্রত্যেক শিক্ষাবর্ষ সেপ্টেম্বর মাসে শুরু হয়। এর আগের দুই মাস গ্রীষ্মকালীন অবকাশের জন্য স্কুল বন্ধ থাকে। প্রত্যেক বর্ষ ক্রিসমাস (বা বড়দিন) এবং ইস্টারের সময়ের বন্ধের মাধ্যমে তিনটি টার্মে বিভক্ত থাকে।
হাউজ
[[চিত্র:হগওয়ার্টস লোগো.png|thumb|right|হগওয়ার্টসের কোট অফ আর্মস। ঘড়ির কাটা অনুযায়ে উপরের বাম দিক থেকে: গ্রিফিন্ডরের সিংহ, স্লিদারিনের সাপ, র‌্যাভেনক্লর ঈগল এবং হাফলপাফের ব্যাজার।
বছরের শুরুতে একটি সর্টিং হ্যাট বা বাছাই টুপির মাধ্যমে নতুন ছাত্রছাত্রীদেরকে চারটি হাউজে বিভক্ত করা হয়। বাছাই টুপিটি ছাত্রছাত্রীদের গুণাবলী বিচার করে এই বাছাইপ্রক্রিয়া সম্পন্ন করে এবং তাদেরকে উপযুক্ত হাউজে প্রেরণ করে। তবে অনেক সময় ছাত্রছাত্রীদের নিজস্ব পছন্দও হাউজ নির্বাচনে ভূমিকা রাখে। যেমন হ্যারির ক্ষেত্রে দেখা যায়, বাছাই টুপি প্রথমে হ্যারিকে স্লিদারিনে পাঠাতে চাইলেও, পরবর্তীতে হ্যারির অনুরোধে টুপিটি তাকে গ্রিফিন্ডরে পাঠায়।
গ্রিফিন্ডর
গ্রিফিন্ডর কমনরুম স্কুলের একটি অন্যতম উঁচু টাওয়ার, গ্রিফিন্ডর টাওয়ারে অবস্থিত। এর প্রবেশপথ দুর্গের পূর্বদিকে অষ্টম তলায় একটি মোটা মহিলার (দ্য ফ্যাট লেডি) ছবির পিছনে। ফ্যাট লেডি কেবল মাত্র গ্রিফিন্ডর হাউজের ছাত্রছাত্রীদেরই কমনরুমে প্রবেশের অনুমতি দেন, যদি তারা সঠিক পাসওয়ার্ডটি বলতে পারে। কোন ছাত্র পাসওয়ার্ড ভুলে গেলে অন্য আরেকজন ছাত্র না আসা পর্যন্ত তাকে অপেক্ষা করতে হয়।
সিরিজে গ্রিফিন্ডর হাউজের গুরুত্বপূর্ণ সদস্যরা হলঃ
হাফলপাফ
হাফলপাফ (Hufflepuff) হাউজ কঠোর পরিশ্রম, সহনশীলতা, আনুগত্য এবং ন্যায়পরায়ণতা মূল্যায়ন করে। এর হাউজ প্রতীক ব্যাজার এবং হাউজের রং হলুদ ও কালো। হাফলপাফ হাউজের প্রধান হচ্ছেন হার্বোলজি বা উদ্ভিদবিদ্যা বিষয়ের শিক্ষক পমোনা স্প্রাউট এবং হাউজের আবাসিক ভূত হচ্ছে দ্য ফ্যাট ফ্রায়ার বা মোটা সন্ন্যাসী। হেলগা হাফলপাফ এই হাউজের প্রতিষ্ঠাতা।
হাফলপাফ কমনরুম বেসমেন্ট বা মাটির নিচে অবস্থিত। এর প্রবেশপথ রান্নাঘরের বারান্দার একটি তাকে রাখা পিপের স্তূপের মধ্যে লুকোনো। এতে প্রবেশের জন্য । এখানে ঢুকতে হলে দ্বিতীয় সারির মাঝখানে, নিচের দিক থেকে দ্বিতীয় পিপেতে "হেলগা হাফলপাফ" নামের ছন্দে টোকা দিতে হবে। ভুল পিপেতে কিংবা ভুল ছন্দে টোকা দিলে অন্য কোনও পিপে সেই অনধিকার-প্রবেশকারীর ওপরে সির্কা বা ভিনিগার ছেটাবে ,এরকম বিকর্ষক ব্যবস্থা অন্য কোনো হাউজে নেই।
সিরিজে হাফলপাফ হাউজের গুরুত্বপূর্ণ সদস্যরা হলঃ
র‌্যাভেনক্ল
র‌্যাভেনক্ল কমনরুম স্কুলের পশ্চিম দিকে র‌্যাভেনক্ল টাওয়ারে অবস্থিত। যার প্রবেশপথ একটি ঈগল আকৃতির নকার বিশিষ্ট দরজার পিছনে। অন্যান্য হাউজের কমনরুমে প্রবেশের ক্ষেত্রে পাসওয়ার্ড প্রয়োজন হলেও এই হাউজের কমনরুমে প্রবেশ করতে হলে, একটি বাস্তবসম্মত ধাঁধার সমাধান করতে হয়।
সিরিজে র‌্যাভেনক্ল হাউজের গুরুত্বপূর্ণ সদস্যরা হলঃ
স্লিদারিন
স্লিদারিন (Slytherin) হাউজ উচ্চাকাংক্ষা, চতুরতা, নেতৃত্ব এবং বিশুদ্ধ রক্তের প্রাধান্যতা মূল্যায়ন করে। এর হাউজ প্রতীক সরীসৃপ (সাপ) এবং হাউজ রং সবুজ ও রূপালি। সালাজার স্লিদারিন এই হাউজের প্রতিষ্ঠাতা। প্রথম ছয়টি বইয়ে এই হাউজের প্রধান হচ্ছেন সেভেরাস স্নেইপ। কিন্তু পরবর্তী বইয়ে হোরেস স্লাগহর্ন এই হাউজের প্রধান হন। ব্লাডি ব্যারন এই হাউজের আবাসিক ভূত।
স্লিদারিন কমনরুম দুর্গের ডানজিওন বা মাটির নিচে অবস্থিত। এর প্রবেশপথ ডানজিওনের একটি দেয়ালের পিছনে অবস্থিত। এতে প্রবেশের জন্য পাসওয়ার্ড প্রয়োজন হয়। অন্যান্য কমনরুমের তুলনায় এটি বেশ অন্ধকার।
স্লিদারিন হাউজের বেশিরভাগ ছাত্রছাত্রীই পিউর ব্লাড বা বিশুদ্ধ রক্তের। সেখানে কম সংখ্যক হাফ-ব্লাড থাকলেও, মাগল বংশজাত ছাত্রছাত্রী নেই বললেই চলে।
বিষয়সমূহ ও শিক্ষকবৃন্দ
পুরো সিরিজে জাদুর বিভিন্ন শাখা ও জাদুশিক্ষার বিভিন্ন বিষয়ের বর্ণনা দেওয়া হয়েছে। হগওয়ার্টসে বারটি বিষয় এবং প্রত্যেক বিষয়ের জন্য একজন করে শিক্ষক রয়েছেন। প্রথম থেকে পঞ্চম বর্ষের ছাত্রছাত্রীদের জন্য ট্রান্সফিগারেশন, ডিফেন্স অ্যাগেইনস্ট দ্য ডার্ক আর্টস, চার্মস, পোশনস, অ্যাস্ট্রোনমি, হিস্ট্রি অফ ম্যাজিক এবং হার্বোলজি বিষয়গুলো বাধ্যতামূলক। তৃতীয় বর্ষ থেকে ছাত্রছাত্রীদের কমপক্ষে দুইটি অতিরিক্ত বিষয় নিতে হয়। অতিরিক্ত বিষয়গুলো হচ্ছে- অ্যারিথমেন্সি, অ্যানসিয়েন্ট রুনস, ডিভাইনেশন, কেয়ার অফ ম্যাজিকাল ক্রিয়েচার্স ও মাগল স্টাডিজ।
ট্রান্সফিগারেশন
ট্রান্সফিগারেশন (Transfiguration) হচ্ছে কোন বস্তুর বাহ্যিক অবস্থার পরিবর্তনের বিদ্যা। অর্থাৎ, ট্রান্সফিগারেশন হল বস্তুকে এক অবস্থা থেকে অন্য অবস্থায় রূপান্তর করার কৌশল শিখানোর ক্লাস। এটি মূলত তত্ত্ব নির্ভর বিষয়। এতে যেসব জাদুমন্ত্র শেখানো হয় তার মধ্যে উল্লেখযোগ্য হল "সুইচিং স্পেল" (কোন বস্তুর অবস্থা আংশিক পরিবর্তর। যেমন, মানুষের কানকে খরগোশের কানে রূপান্তর), "ভ্যানিশিং স্পেল" (কোন বস্তুকে সম্পূর্ণরূপে উধাও করা), "কনজিউরিং স্পেল" (কোন বস্তুকে শূন্য থেকে বের করা) ইত্যাদি। প্রফেসর মিনার্ভা ম্যাকগোনাগল ট্রান্সফিগারেশন বিষয়ের শিক্ষক।
ডিফেন্স অ্যাগেইনস্ট দ্য ডার্ক আর্টস
ডিফেন্স অ্যাগেইনস্ট দ্য ডার্ক আর্টস (Defence Against the Dark Arts) বা কালো জাদুর বিরুদ্ধে প্রতিরোধ (সংক্ষেপে ডি.এ.ডি.এ./DADA) হচ্ছে ছাত্রছাত্রীদের কালো জাদু এবং বিপজ্জনক প্রাণীদের বিরুদ্ধে আত্মরক্ষার কৌশল শিখানোর বিদ্যা। এই বিষয়টিতে কোন শিক্ষকই এক বছরের বেশি টিকতে পারেন না। কারণ, ভলডেমর্ট এই বিষয়ে শিক্ষকতার অনুমতি না পেয়ে পদটিকে অভিশপ্ত করে দিয়েছিল। প্রথম বইয়ে কুইরিনাস কুইরেল, দ্বিতীয় বইয়ে গিল্ডরয় লকহার্ট, তৃতীয় বইয়ে রেমাস লুপিন, চতুর্থ বইয়ে ম্যাড-আই মুডি, পঞ্চম বইয়ে ডলোরেস আমব্রিজ, ষষ্ঠ বইয়ে সেভেরাস স্নেইপ এবং সপ্তম বইয়ে অ্যামিকাস ক্যারো এই বিষয়ের শিক্ষক হিসেবে নিযুক্ত হন। রাউলিং বলেছেন যে, ভলডেমর্টের মৃত্যুর পর এই বিষয়টির উপরে থাকা অভিশাপটি আর থাকে না। ফলে, পরবর্তীতে, অন্য বিষয়ের মত এই বিষয়েও একজন স্থায়ী শিক্ষক নিয়োগ করা সম্ভব হয়।
চার্মস
চার্মস (Charms) ক্লাসে জাদুমন্ত্রের বিভিন্ন ধরনের ব্যবহার এবং এর পরিবর্তন ও পরিবর্ধন শেখানো হয়। রাউলিং বলেছেন যে, চার্মস হল বিশেষ ধরনের জাদুমন্ত্র যা দ্বারা কোন বস্তুকে নতুন ও অপ্রত্যাশিত রূপ দেওয়া যায়। চার্মস ক্লাসগুলো প্রধানত ব্যবহারিক হওয়ায়, ক্লাসগুলো বেশ কোলাহলপূর্ণ। প্রফেসর ফিলিয়াস ফ্লিটউইক এই বিষয়ের শিক্ষক।
পোশনস
পোশনস (Potions) হচ্ছে জাদুর পানীয় ও ওষুধ তৈরির বিদ্যা। পোশন তৈরি করার জন্য প্রয়োজন উপাদানগুলোকে সঠিকভাবে, সঠিক অবস্থায় ও সঠিক তাপমাত্রায় মিশানো এবং নাড়ানো। রসায়নের সাথে এর কিছুটা সাদৃশ্য রয়েছে। রাউলিং বলেছেন যে, মাগলরা চেষ্টা করলেও পোশন তৈরি করতে পারবে না। প্রথম পাঁচটি বইয়ে স্নেইপ এ বিষয়ের শিক্ষক। তবে ষষ্ঠ ও সপ্তম বইয়ে এ বিষয়ের সাবেক শিক্ষক প্রফেসর হোরেস স্লাগহর্ন এ ক্লাসের জন্য পুনরায় নিযুক্ত হন। স্নেইপের ক্লাসগুলো বিরক্তিকর হলেও, স্লাগহর্নের ক্লাসগুলো আনন্দদায়ক হিসেবে বর্ণিত হয়েছে।
অ্যাস্ট্রোনমি
অ্যাস্ট্রোনমি (Astronomy) বা জ্যোতিষবিদ্যা হগওয়ার্টসের একমাত্র বিষয় যার সাথে মাগল বিশ্বের সম্পর্ক রয়েছে। এ ক্লাসটি অ্যাস্ট্রোনমি টাওয়ারে নেওয়া হয়। প্রফেসর অরোরা সিনিস্ত্রা এই বিষয়ের শিক্ষক। এই ক্লাসে টেলিস্কোপের মাধ্যমে রাতের আকাশ পর্যবেক্ষণ করা হয়। সিরিজে কোন অ্যাস্ট্রোনমি ক্লাসের বর্ণনা দেওয়া হয় নি। তবে এ বিষয়ের মাধ্যমে ছাত্রছাত্রীদের আকাশের তারকারাজি ও গ্রহসমূহের নাম, তাদের অবস্থান, গতি এবং পরিবেশ সম্পর্কে শিক্ষা দেওয়া হয়।
হিস্ট্রি অফ ম্যাজিক
হিস্ট্রি অফ ম্যাজিক (History of Magic) বা জাদুর ইতিহাস বিষয়টি জাদু ও জাদুকর সম্প্রদায়ের ইতিহাস নিয়ে আলোচনা করে। প্রফেসর কাথবার্ট বিন্স এই বিষয়ের শিক্ষক। তিনি হগওয়ার্টসের একমাত্র শিক্ষক যিনি মৃত অর্থাৎ ভূত। এতে গবলিনদের বিদ্রোহ, দানবদের যুদ্ধ, জাদুকরদের গোপনীয়তার নীতি প্রভৃতি পড়ানো হয়।
হার্বোলজি
হার্বোলজি (Herbology) বা উদ্ভিদবিদ্যা হচ্ছে জাদুর উদ্ভিদসমূহ সম্পর্কিত বিদ্যা। এতে শিখানো হয় কীভাবে এইসব উদ্ভিদসমূহের যত্ন নিতে হয়, নিয়ন্ত্রণ করতে হয় এবং প্রতিরোধ করতে হয়। হগওয়ার্টসে বেশ কয়েকটি গ্রীনহাউজ রয়েছে। যেখানে, বিভিন্ন বিপজ্জনক উদ্ভিদস রয়েছে। প্রফেসর পমোনা স্প্রাউট এই বিষয়ের শিক্ষক। ডেথলি হ্যালোসের এপিলগ হতে জানা যায় যে, নেভিল লংবটম পরবর্তীকালে এই বিষয়ের শিক্ষক হয়।
অ্যারিথমেন্সি
অ্যারিথমেন্সি (Arithmency) জাদুর একটি শাখা যেখানে জটিল সংখ্যাতত্ত্ব নিয়ে আলোচনা করা হয়। প্রফেসর সেপ্টিমা ভেক্টর এই বিষয়ের শিক্ষক। এই বিষয়টি অত্যন্ত কঠিন। কেননা এতে বিশাল বিশাল সংখ্যার চার্ট নিয়ে কাজ করতে হয় এবং সেগুলোকে মুখস্থ করতে হয়। এটি হারমায়োনির অন্যতম প্রিয় বিষয়।
অ্যানসিয়েন্ট রুনস
অ্যানসিয়েন্ট রুনস (Ancient Ruines) বিষয়ে প্রাচীন ঐন্দ্রজালিক বর্ণমালা নিয়ে আলোচনা করা হয়। হারমায়োনিই শুধু এই বিষয়টি অধ্যয়ন করে। প্রফেসর ব্যাথশেডা ব্যাবলিং এই বিষয়ের শিক্ষক।
ডিভাইনেশন
ডিভাইনেশন (Divination) হচ্ছে ভবিষ্যৎ সম্পর্কে বলার বিদ্যা। এ ক্লাসে ভবিষ্যতবাণী করার বিভিন্ন পদ্ধতি শিখানো হয়। যেমন- চা পাতা, ফায়ার ওমেন, ক্রিস্টাল বল, প্যালমিস্ট্রি, কার্টোমেন্সি, তারকাবিদ্যা এবং স্বপ্নের মাধ্যমে ভবিষ্যৎ বলার কৌশল। ডিভাইনেশনকে জাদুর সবচেয়ে অপরিপূর্ণ শাখা হিসেবে বিবেচনা করা হয়। যদিও অনেকে বলে, ডিভাইনেশনে দক্ষতার জন্য প্রয়োজন অন্তঃদৃষ্টি। পঞ্চম বই পর্যন্ত প্রফেসর সিবিল ট্রিলনী এ বিষয়টি একা পড়াতেন, পরবর্তীতে ট্রিলনীর পাশাপাশি ফিরেঞ্জ দ্য সেনট্যার এই বিষয়ের শিক্ষক হিসেবে নিযুক্ত হয়।
কেয়ার অফ ম্যাজিকাল ক্রিয়েচার্স
কেয়ার অফ ম্যাজিকাল ক্রিয়েচার্স (Care of Magical Creatures) বা জাদুক্ষমতাসম্পন্ন প্রাণীদের রক্ষণাবেক্ষণ ক্লাসে বিভিন্ন জাদুক্ষমতাসম্পন্ন প্রাণী ও জীবজন্তু পরিচিতি এবং তাদের রক্ষণাবেক্ষণ করার পদ্ধতি শিখানো হয়। এই বিষয়ের ক্লাসগুলো দুর্গের বাইরে অনুষ্ঠিত হয়। প্রথমে প্রফেসর সিলভ্যানাস কেটলবার্ন এই বিষয়ের শিক্ষক ছিলেন। কিন্তু হ্যারির দ্বিতীয় বর্ষের শেষদিকে তিনি অবসরগ্রহণ করেন। ফলে পরবর্তীতে, রুবিয়াস হ্যাগ্রিড এ বিষয়ের নতুন শিক্ষক হিসেবে নিযুক্ত হন।
মাগল স্টাডিজ
মাগল স্টাডিজ (Muggle Studies) বা মাগল শিক্ষা হচ্ছে জাদুকরদের দৃষ্টিতে অ-জাদুকর সম্প্রদায়ের জীবন ও সংস্কৃতি নিয়ে পর্যালোচনা। মাগলদের তথা অ-জাদুকর সম্প্রদায়ের সাথে তাল মিলিয়ে চলার জন্যই জাদুকররা এ বিষয়টি অধ্যয়ন করে। ষষ্ঠ বই পর্যন্ত এ বিষয়ের শিক্ষক ছিলেন প্রফেসর চ্যারিটি বার্বেজ। কিন্তু শেষ বইয়ের প্রথম দিকে ভলডেমর্ট তাকে হত্যা করায়, তার বদলে ডেথ ইটার অ্যালেক্টো ক্যারো এ বিষয়ের শিক্ষক নিযুক্ত হয়। এ সময় এ বিষয়টিকে সব ছাত্রছাত্রীর জন্য বাধ্যতামূলক করা হয়।
ফ্লাইং
ফ্লাইং (Flying) ক্লাসে ছাত্রছাত্রীদের কীভাবে জাদুর ঝাড়ুর সাহায্যে উড়তে হয়, তা শিখানো হয়। শুধুমাত্র প্রথম বর্ষের ছাত্রছাত্রীরাই এই ক্লাস করে। এটিই জাদুর একমাত্র শাখা যাতে দক্ষতার জন্য শারীরিক সক্ষমতা প্রয়োজন। পুরো সিরিজে মাত্র একটি ফ্লাইং ক্লাস দেখানো হয়েছে। ম্যাডাম রোল্যান্ডা হুচ ফ্লাইং ক্লাসের শিক্ষক।
অ্যাপারিশন
অ্যাপারিশন (Apparition) হচ্ছে হ্যারি পটার সিরিজে জাদুর সাহায্য টেলিপোর্টেশনের প্রক্রিয়া। অর্থাৎ, মুহূর্তের মধ্যে এক স্থান থেকে অন্য স্থানে যাওয়ার কৌশলকে অ্যাপারিশন বলা হয়। ষষ্ঠ ও সপ্তম বর্ষের ছাত্রছাত্রীদের জন্য এটি একটি ঐচ্ছিক বিষয়। বৈধভাবে অ্যাপারিশন করতে হলে কমপক্ষে সতের বছর বয়স হতে হবে এবং লাইসেন্স থাকতে হবে। কারণ অসম্পূর্ণভাবে অ্যাপারিশন করা অত্যন্ত বিপজ্জনক কাজ। এতে শরীরের যেকোন অঙ্গ বিচ্ছিন্ন হয়ে যেতে পারে। হগওয়ার্টসের সীমানার মধ্যে অ্যাপারিশন ও ডিসঅ্যাপারিশন করা অসম্ভব। কেননা, বিভিন্ন জাদুমন্ত্র দ্বারা হগওয়ার্টস সুরক্ষিত। হাফ-ব্লাড প্রিন্সে জাদু মন্ত্রণালয়ের অ্যাপারিশন ইন্সট্রাক্টর উইল্কি টুইক্রস ছাত্রছাত্রীদের অ্যাপারিশন শিখাতে আসে।
গ্রেডিং ও ফলাফল পদ্ধতি
চতুর্থ বর্ষ পর্যন্ত, শিক্ষার্থীদের পরবর্তী বর্ষে যাওয়ার জন্য প্রত্যেকটি বিষয়ে পাশ করতে হয়। যদি কোন শিক্ষার্থী ফেল করে, তাহলে তাকে পুনরায় ঐ ক্লাসে অধ্যয়ন করতে হয়। পঞ্চম বর্ষে শিক্ষার্থীদের 'অর্ডিনারি উইজার্ডিং লেভেল' (O.W.L.) বা সাধারণ জাদুবিদ্যার স্তর পরীক্ষায় অংশগ্রহণ করতে হয়। যদি কোনশিক্ষার্থী এ পরীক্ষায় কোন বিষয়ে ভাল করতে পারে, তাহলে দুই বছর পর অনুষ্ঠিতব্য 'ন্যাস্টিলি এক্সহস্টিং উইজার্ডিং টেস্টস' (N.E.W.T.) পরীক্ষার প্রস্তুতির জন্য উক্ত বিষয়ের উচ্চতর ক্লাসগুলোতে সে অধ্যয়ন করতে পারে। এ পরীক্ষাটি সপ্তম বর্ষের শেষদিকে অনুষ্ঠিত হয়।
বেশিরভাগ O.W.L. পরীক্ষা দুইটি অংশে বিভক্ত, তত্ত্বীয় ও ব্যবহারিক। নিম্নলিখিত গ্রেডিং পদ্ধতিতে ফলাফল প্রদান করা হয়ঃ
পাশের গ্রেড ফেলের গ্রেড
O.W.L. পরীক্ষা আসলে ও-লেভেল আর N.E.W.T. পরীক্ষা এ-লেভেল পরীক্ষার প্রতিরূপ। N.E.W.T. পর্যায়ে কোন বিষয় অধ্যয়ন করতে চাইলে O.W.L. পরীক্ষায় সেই বিষয়ে কমপক্ষে E গ্রেড লাভ করতে হয়। যদি কোন শিক্ষার্থী কোন বিষয়ে ফেল করে বা নির্দিষ্ট গ্রেড পেতে ব্যর্থ হয়, তারা ষষ্ঠ ও সপ্তম বর্ষে উক্ত বিষয় অধ্যয়ন করতে পারে না।
পঞ্চম বর্ষের শেষদিকে শিক্ষার্থীরা, তাদের হাউজ প্রধানদের সাথে ভবিষ্যৎ ক্যারিয়ার নিয়ে আলোচনা করার সুযোগ পায়। N.E.W.T. পর্যায়ের ক্লাসগুলো অত্যন্ত উচ্চতর মানের বলে ধারণা করা হয়। কারণ এই সময়ে শিক্ষার্থীরা এক বা একাধিক গৌণ বিষয় অধ্যয়ন করা ছেড়ে দেয়। ষষ্ঠ ও সপ্তম বর্ষের শিক্ষার্থীরা অনেক ফ্রি পিরিয়ড পেয়ে থাকে। তবে এই অবসর সময়গুলো তাদের হোমওয়ার্ক বা পড়াশোনা করেই কাটাতে হয়। সপ্তম বর্ষের শেষে শিক্ষার্থীরা N.E.W.T. পরীক্ষায় অংশগ্রহণ করে, যা তাদের গত দুই বছরের লেখাপড়ার মূল্যায়ন করে। ভবিষ্যতে ভাল কোন পেশায় যোগ দিতে হলে, এই পরীক্ষায় ভাল ফলাফল করা জরুরি।
হগওয়ার্টসের গোপনীয় স্থানসমূহ
হগওয়ার্টস ক্যাসল বা দুর্গে অসংখ্য গোপন স্থান, পথ, প্যাসেজ ও করিডোর রয়েছে।
পরশপাথরটির লুকানোর জায়গা
এর প্রবেশপথ চতুর্থ তলার নিষিদ্ধ করিডোরে। স্থানটি শিক্ষকদের দ্বারা স্থাপিত সাতটি চ্যালেঞ্জ বা বাঁধার বলয়ে সুরক্ষিত। এগুলো হল-
চেম্বার অফ সিক্রেটস
right|200px|thumb|চেম্বার অফ সিক্রেটসচেম্বার অফ সিক্রেটস (Chamber of Secrets) স্কুলের অত্যন্ত গভীরে অবস্থিত। এতে বাসিলিস্ক নামের সুপ্রাচীন দৈত্যাকার এক সরীসৃপ বাস করে, যা স্কুলের মাগল বংশজাত ছাত্র ছাত্রীদের হত্যার জন্য সংরক্ষিত। স্কুলের অন্যতম প্রতিষ্ঠাতা সালাজার স্লিদারিন এই গোপন চেম্বারটি নির্মাণ করেন।
চেম্বারটির প্রবেশপথ তৃতীয় তলার মোনিং মার্টলের বাথরুমে অবস্থিত, যা থেকে একটি অন্ধকার ও সরু সুড়ঙ্গপথ নিচের দিকে চলে গেছে। এর মেঝেতে বিভিন্ন প্রাণীর কঙ্কাল এবং বাসিলিস্কটির বিশালাকৃতির পরিত্যক্ত চামড়া রয়েছে। এই সুড়ঙ্গটি একটি শক্ত দেয়ালে গিয়ে শেষ হয়েছে, যেখানে সবুজ চোখের সাপের ছবি রয়েছে। পার্সেলটাঙ্গের মাধ্যমে দেয়ালটি খুলে এর ভিতরে প্রবেশ করা যায়। এটিই মূল চেম্বার। এখানে সরু পথের দুই পাশে অসংখ্য সাপের মূর্তি এবং চেম্বারের শেষ প্রান্তে সালাজার স্লিদারিনের একটি মূর্তি রয়েছে।
প্যাসেজ
স্কুলে মোট নয়টি সিক্রেট প্যাসেজ বা গোপন পথ রয়েছে যা দিয়ে স্কুলের বাইরে যাওয়া আসা করা যায়। এগুলোর মধ্যে চারটি কোথায় গিয়ে শেষ হয়েছে তা জানা যায় নি। বাকি পাঁচটি হল-
এছাড়াও দুর্গের অভ্যন্তরে আরো অসংখ্য শর্টকাট প্যাসেজ রয়েছে যেগুলোর মধ্য দিয়ে দুর্গের এক প্রান্ত থেকে অন্য প্রান্তে অনায়াসে অতি দ্রুত যাওয়া যায়।
রুম অফ রিকোয়ারমেন্ট
রুম অফ রিকোয়ারমেন্ট (Room of Requirement) দুর্গের আট তলায় বার্নাবাস দ্য বার্মির একটি বিশাল ট্যাপেস্ট্রি বা কারুকাজ করা পর্দার বিপরীত দিকে অবস্থিত। রুম অফ রিকোয়ারমেন্টটি তখনই দৃশ্যমান হয় যখন কারো এটির প্রয়োজন পড়ে। এটিকে দৃশ্যমান করতে হলে, এর গোপন প্রবেশপথের সামনে তিনবার হাঁটতে হয় এবং মনে মনে বলতে হয় কেন এই রুমটি প্রয়োজন। তাহলে রুমটি ব্যবহারকারীর যেভাবে প্রয়োজন ঠিক সেভাবে দৃশ্যমান হয়। হগওয়ার্টসের হাউজ-এলফরা এটিকে কাম অ্যান্ড গো রুম বা আসা ও যাওয়ার রুম বলে।
ফরবিডেন ফরেস্ট
দ্য ফরবিডেন ফরেস্ট (The Forbidden Forest) বা নিষিদ্ধ বন হল একটি বিশাল ও অন্ধকার বন, যা হগওয়ার্টস দুর্গের গ্রাউন্ড বা মাঠের সীমানার চারদিকে অবস্থিত। এটিকে সাধারণত "ডার্ক ফরেস্ট" বা "অন্ধকার বন" নামে ডাকা হয়। বনটির ভিতরে প্রবেশ করা স্কুলের সকল ছাত্রছাত্রীদের জন্য নিষিদ্ধ। তবে কেয়ার অফ ম্যাজিকাল ক্রিয়েচার্স ক্লাসের সময় এবং মাঝে মাঝে ডিটেনশনের সময় এতে প্রবেশ করা যায়।
বনটিতে যেসব প্রজাতির উদ্ভিদ ও বৃক্ষ রয়েছে তার মধ্যে বীচ, ওক, পাইন, সাইকামোর, ঝাউগাছ, নটগ্রাস প্রভৃতি উল্লেখযোগ্য। যদিও বনটি দুর্গম ও বন্য, এতে কিছুসংখ্যক সরু পথ ও ক্লিয়ারিং রয়েছে। বনটিতে বেশকিছু প্রজাতির প্রাণিও বাস করে। এগুলো হল-
হগওয়ার্টস এক্সপ্রেস
thumb|হগওয়ার্টস এক্সপ্রেস হগওয়ার্টস এক্সপ্রেস (Hogwarts Express) হচ্ছে একটি ম্যাজিকাল ট্রেইন যা লন্ডন থেকে হগসমিড পর্যন্ত হগওয়ার্টসের ছাত্রছাত্রীদের আনা নেওয়া করে। এটি লন্ডন কিংস ক্রস স্টেশনের পৌনে দশ নম্বর প্লাটফর্ম থেকে যাত্রা শুরু করে এবং বিরতিহীনভাবে চলে হগসমিড রেলশটেশনে পৌঁছে। স্কুল প্রিফেক্টদের জন্য ট্রেইনটিতে একটি আলাদা কামড়া সংরক্ষিত থাকে। হ্যারি তার সবচেয়ে ঘনিষ্ঠ দুই বন্ধু রন ও হারমায়োনির সাথে এই ট্রেনের মধ্যেই পরিচিত হয়। বইসমূহে, হ্যারি মোট দশবার এই ট্রেনে যাতায়াত করে; প্রথম, তৃতীয়, চতুর্থ ও পঞ্চম বইয়ে দুইবার করে, দ্বিতীয় ও ষষ্ঠ বইয়ে একবার করে।
হ্যারি পটার বইগুলোর অনুবাদে হগওয়ার্টস
বেশিরভাগ অনুবাদে স্কুলটির নাম হিসেবে মূল নাম 'Hogwarts' বা 'হগওয়ার্টস' ব্যবহার করা হয়েছে। তবে, এজন্য শব্দটিকে অন্য ভাষায় রূপান্তর করতে হয়েছে। যেমন- আরবিতে هوغوورتس = Hūghwūrts, রাশিয়ানে Хогвартс = Khogvarts, জাপানিতে ホグワーツ = Hoguwātsu)। কিন্তু কিছু কিছু অনুবাদে, 'হগওয়ার্টস' শব্দটির বদলে অন্য শব্দ ব্যবহার করা হয়েছে। যেমন- ফরাসি ভাষায় 'Poudlard' বা 'পাউডলার্দ', লাটভিয়ানে Cūkkārpas, ডাচ ভাষায় Zweinstein, নরওয়েজিয় ভাষায় Galtvort, ফিনিশ ভাষায় Tylypahka, হাঙ্গেরিয় ভাষায় Roxfort এবং স্লোভেনিয় ভাষায় Bradavičarka।
বহিঃসংযোগ
Handlungsorte der Harry-Potter-Romane
মার্কিন বাঙালি
মার্কিন বাঙালি বলতে জাতিগত, সাংস্কৃতিক, ভাষাগত ঐতিহ্য ও পরিচয় দেয়া বাঙালি আমেরিকানদের বুঝায়। এরা ঐতিহাসিকভাবে জাতিগত-ভাষাগত ভাবে ভারতীয় উপমহাদেশ বাংলার মধ্যে দক্ষিণ এশিয়ার (বর্তমানে মধ্যে বিভক্ত বাংলাদেশ এবং ভারত ) মানুষ। বাঙালি আমেরিকানরা সাধারণত বাঙালি মুসলমান, বাঙালি হিন্দু, বাঙালি বৌদ্ধ, বাঙালি জৈন এবং বাঙালি খ্রিস্টানদের বোঝায়। বাঙালি আমেরিকানরাও বাংলাদেশী আমেরিকান এবং ভারতীয় আমেরিকানদের একটি উপগোষ্ঠী। এছাড়াও বাংলাদেশী আমেরিকানদেরকে বাঙালি মুসলমান বা আমেরিকান মুসলিম হিসেবেও শ্রেণিবদ্ধ করা হয়।
মার্কিন যুক্তরাষ্ট্র বসবাসকারী এশিয়ার জনসংখ্যার মধ্যে প্রথম অবস্থানে বাঙালি হিন্দু সম্প্রদায়। আর যুক্তরাজ্যের পর ২য় অবস্থানে রয়েছে বাঙালি জাতি।  নিউইয়র্ক সিটি মেট্রোপলিটান এলাকা, ক্যালিফোর্নিয়া, নিউ জার্সি, টেক্সাস, মিশিগান, ভার্জিনিয়া এবং ফ্লোরিডাসহ আমেরিকার একাধিক শহরে বাঙালিদের অবস্থান রয়েছে। এসব স্থানে বাঙালিরা আমেরিকানদের সাথে উচ্চতর সহিষ্ণুতা বজায় রাখে । মার্কিন যুক্তরাষ্ট্রে প্রায় অর্ধেক বাঙ্গালি হিন্দু ক্যালিফোর্নিয়াতে রয়েছে।  ক্যালিফোর্নিয়ার এশিয়ার বাইরে বাঙালি হিন্দুদের সবচেয়ে বেশি ঘনত্ব রয়েছে। নিউইয়র্ক সিটিতে ভারতের বাইরেও মহানগর অঞ্চল হিসেবে বাংলাদেশি নাগরিকদের অবস্থান বেশি। এক জরিপে এদের সংখ্যা  ইংল্যান্ডেরও চেয়ে বেশি ধরা হয়।  ১৯৬৫ সালের পর যুক্তরাষ্ট্রের বাঙালিদের গুরুত্বপূর্ণ অভিবাসন শুরু হয়।
মার্কিন বাঙালি হিসেবে উল্লেখ করা যেতে পারে-
উল্লেখযোগ্য ব্যক্তি
ডান|থাম্ব| [[উইলিস টাওয়ার|সিয়ার্স টাওয়ার (বর্তমানে উইলিস টাওয়ার), ফজলুর রহমান খান ডিজাইন করেছিলেন। এটি দু দশকেরও বেশি সময় ধরে বিশ্বের সবচেয়ে লম্বা ভবন। ]]
কিরগিজস্তানের জাতীয় প্রতীক
কিরগিজস্তানের জাতীয় প্রতীকটি বৃত্তাকার যার বেশিরভাগ ক্ষেত্রে হালকা নীল রং বিদ্যমান। এই প্রতীকটি ২০১৬ সালে গৃহীত হয়েছিল।
ইতিহাস
বাম|থাম্ব|177x177পিক্সেল| সোভিয়েত ইউনিয়নের অধীনে স্বাধীন কিরগিজস্তানের কোর্ট অব আর্ম (১৯৯১ সালের ৩১ আগস্ট থেকে ৩ জানুয়ারী ১৯৯৪ পর্যন্ত)
সোভিয়েত ইউনিয়ন (ইউএসএসআর) থেকে স্বাধীনতা লাভের আগে অন্যান্য সোভিয়েত প্রজাতন্ত্রের মতো কিরগিজস্তানেরও একটি জাতীয় প্রতীক বা কোট অব আর্ম ছিল। কিন্তু অন্যান্য সোভিয়েত উত্তর প্রজাতন্ত্রগুলিতে যেসব জাতীয় প্রতীক ব্যবহার করা হয় তা অক্টোবর বিপ্লবের পূর্বাভাস দেয় না কিন্তু কিরগিজস্তানের জাতীয় প্রতীকটি অক্টোবর বিপ্লবের কিছু নিদর্শন বহন করে। কাজাগিস্তানের বর্তমান জাতীয় প্রতীকটি সোভিয়েত ইউনিয়নের যেসব প্রতীকী উপাদান আজও বহন করে চলছে সেগুলো হল-
৬নং ওয়ার্ড, সিলেট সিটি কর্পোরেশন
৬নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ৬নং ওয়ার্ডের আয়তন ০.৯৫ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ৬নং ওয়ার্ডের জনসংখ্যা ১৬,৫৭০ জন। এর মধ্যে পুরুষ ৮,৭১৬ জন এবং মহিলা ৭,৮৫৪ জন। মোট পরিবার ৩,৩৬৫টি।
প্রশাসনিক কাঠামো
সিলেট সিটি কর্পোরেশনের আওতাধীন ৬নং ওয়ার্ডের প্রশাসনিক কার্যক্রম বিমানবন্দর থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ৬নং ওয়ার্ডের উপজেলার সাক্ষরতার হার ৬২.৭%।
লিবিয়ার ইতিহাস
লিবিয়ার ইতিহাস আদিবাসী বর্বর যাযাবর উপজাতিদের সাথে বিভিন্ন নৃগোষ্ঠীর সংমিশ্রণের ইতিহাস। সেই নুমিডিয়ানদের যুগ থেকে সোমালিয়ার বর্বর উপজাতি, মালির টিমবুক্টু উপজাতিদের মতো বর্বর উপজাতিদের উপস্থিতি রয়েছে লিবিয়ার ইতিহাসের সর্বত্রই। ইতিহাসের বেশিরভাগ ক্ষেত্রে, লিবিয়া নিয়ন্ত্রিত হয়েছে ইউরোপ, এশিয়া এবং আফ্রিকার বিভিন্ন শাসকদের মাধ্যমে। স্বাধীন লিবিয়ার আধুনিক ইতিহাসের পরতে পরতে তাই রয়েছে বিপ্লব আর প্রতিবিপ্লবের ছাপ।
যুগ ভিত্তিক লিবিয়ার ইতিহাস আলোচনা করতে তাই এর ইতিহাসকে ছয়টি যুগে বিভক্ত করা যায়। যথাক্রমে প্রাচীন লিবিয়া, রোমান যুগ, ইসলামিক যুগ, অটোমান শাসন, ইতালিয়ান শাসন এবং আধুনিক যুগ।
প্রাচীন লিবিয়াঃ প্রাগৈতিহাসিক কাল
সাহারা মরুভূমি, যা এখন প্রায় ৯০% লিবিয়া জুড়ে রয়েছে, এককালে তা ছিলো সবুজ ও ঊর্বর ভূমি। প্রত্নতাত্ত্বিক প্রমাণগুলি ইঙ্গিত দেয় যে প্রাগৈতিহাসিককালে সাহারা মরুভূমিতে হ্রদ, বন, এবং বন্যজীবন এর উপস্থিতি ছিলো এবং এর জলবায়ু ছিলো ভূমধ্যসাগরীয় নাতিশীতোষ্ণ জলবায়ু। ঊর্বর সেই সমভূমিটি ৮০০০ খ্রিস্টপূর্বাব্দ থেকেই নব্যলিথিক জনগণের কাছ পরিচিত ছিলো। সেই জনগোষ্ঠী ঊর্বর ভূমি ও জলবায়ুগত সুবিধার কারণের লিবিয়া জুড়ে নিজস্ব সংস্কৃতির বিস্তার করে এবং পশুপালন ও চাষাবাদের মাধ্যমে জীবিকা নির্বাহ করতো। alt=|থাম্ব|প্রাগৈতিহাসিক লিবিয়ার রক পেইন্টিংগুলি প্রমাণ করে যে একদা সাহারায় উদ্ভিদ ও বন্যজীবনে্র উপস্থিতি ছিলো।
ধারণা করা হয় যে ব্রোঞ্জ যুগের শেষের দিকে যাযাবর বর্বর উপজাতিদের পূর্বপুরুষেরা আফ্রিকা হতে এই অঞ্চলে ছড়িয়ে পড়েছিল। দক্ষিণ লিবিয়ার গার্মায় বসবাস করা এই উপজাতিরা গ্যারামেন্টেস নামে পরিচিত যারা  এ অঞ্চলে বিস্তৃত ভূগর্ভস্থ সেচ ব্যবস্থা ব্যবহার প্রচলন করেছিলেন। ঐতিহাসিকদের মতে, ১০০০ খ্রিস্টপূর্বের মধ্যে তারা সম্ভবত ফেজনে নামক অঞ্চলে বসবাস শুরু করে  এবং  ৫০০ খ্রিস্টপূর্ব থেকে ৫০০ খ্রিস্টাব্দের মধ্যে সাহারায় স্থানীয় শক্তি হিসেবে প্রাধান্য বিস্তার করে। পূর্বদিক থেকে লিবিয়ায় আগত সেমেটিক সভ্যতার লেবু উপজাতি, গ্যারামেন্টস এবং সাহারাতে বসবাসকারী অন্যান্য বর্বর উপজাতিগুলি্র সাথে আধুনিক লেবানন অঞ্চলে অবস্থিত সেকালের সেমেটিকভাষী ফিনিশয়দের সাথে যোগাযোগ ছিল।
প্রাচীন লিবিয়াঃ ফিনিশীয় ও গ্রিক সভ্যতা
ফিনিশিয়ানরা ছিলো লিবিয় উপকূলীয় বাণিজ্য পোস্ট স্থাপনকারী প্রথম সভ্যতা। ফিনিশিয় ব্যবসায়ীরা বিভিন্ন বর্বর উপজাতির সাথে বাণিজ্যিক সম্পর্ক গড়ে তুলেছিল এবং তাদের সাথে বাণিজ্যের কাঁচামাল আহরণে সহযোগিতা নিশ্চিত করার জন্য চুক্তি করেছিল। খ্রিস্টপূর্ব ৫ ম শতাব্দীর মধ্যে, ফিনিশিয়ান উপনিবেশগুলির মধ্যে বৃহত্তম উপনিবেশ, যা কার্থেজ নামে পরিচিত ছিল, তারা উত্তর আফ্রিকার বেশিরভাগ অঞ্চল জুড়ে এর আধিপত্য বিস্তার করে।  এভাবে কালক্রমে লিবিয়ায় পুনিক নামে পরিচিত একটি স্বতন্ত্র সভ্যতা প্রতিষ্ঠিত হয়েছিল। লিবিয়ার উপকূলে পুনিক বসতিগু্লির ওয়া (পরবর্তী ত্রিপলি), লিবিদা (পরে লেপটিস ম্যাগনা) এবং সাব্রথা নামক তিনটি শহরে বিস্তৃত ছিল যা পরবর্তী সময়ে ত্রিপোলিস বা "তিনটি শহর" নামে পরিচিত লাভ করে। আধুনিক লিবিয়ার রাজধানী ত্রিপোলি নামটি আসে সেখান থেকেই।
রোমান যুগঃ
শেষ গ্রীক শাসক টলেমি অ্যাপিওন খ্রিস্টপূর্ব 74৪ খ্রিস্টাব্দে রোম সাম্রাজ্যকে আনুষ্ঠানিকভাবে সেরেনাই্কা দান করেছিলেন এবং সেনেরাইক রোম সাম্রাজ্যের প্রদেশ হিসাবে ক্রিটের সাথে সংযুক্ত হয় । রোমান গৃহযুদ্ধের সময় ত্রিপলিটানিয়া (ত্রিপোলি এবং এর আশেপাশের অঞ্চল ) এবং সেরেনাইক এর প্রতিরোধ যথাক্রমে সিজার এবং অক্টাভিয়ার বিরুদ্ধে পম্পে এবং মার্ক অ্যান্টনিকে টিকিয়ে রেখেছিলো।  সম্রাট অগাস্টাসের সময় রোমানদের রাজ্যজয়ের অভিপ্রায়ের ফসল হিসেবে আফ্রিকা বিজয়ের পর লিবিয়া আফ্রিকার নোভা প্রদেশের অংশে পরিণত হয়। বলা যায়, অগাস্টাসের সময় থেকে আফ্রিকার নোভা প্রদেশের অংশ হিসেবে বিবেচিত সময়কালে ত্রিপলিটানিয়া সমৃদ্ধির শিখরে অবস্থান করছিলো। এর মধ্যে দ্বিতীয় এবং তৃতীয় শতাব্দীকে অত্র অঞ্চলের স্বর্ণযুগ হিসেবে বিবেচনা করা হয়। পরবর্তীতে সম্রাট ক্লডিয়াসের যুগে সেরেনাইক এর প্রথম খ্রিস্টান সম্প্রদায়গুলি  প্রতিষ্ঠিত হয়েছিল যা কিটোস যুদ্ধের সময় ( রোমান-ইহুদিদের মাঝে সংঘটিত যুদ্ধগুলির মাঝে অন্যতম) ব্যাপকভাবে বিধ্বস্ত হয়েছিল। কিটোস এর যুদ্ধে উক্ত অঞ্চল হতে প্রায় একইভাবে গ্রীক রোমান ও ইহুদিগণ উদ্বাস্তুতে পরিণত হয়। যদিও পরবর্তীতে রোমান সম্রাট ট্র্যাজন এর তত্ত্বাবধানে উক্ত এলাকায়  সামরিক উপনিবেশগুলির সাথে পুনরায় জনবসতি স্থাপিত হয়, তবে ততদিনে সমৃদ্ধ ত্রিপলিটানিয়া্র গৌরব ক্ষয় হতে শুরু করে। থাম্ব|লেপটিস ম্যাগনা-তে অবস্থিত সম্রাট সেপটিমিয়াস সেভেরাস এর শাসনামলের একটি স্থাপত্য। রোমান সম্রাট সেপটিমাস সেভেরাসের পৃষ্ঠপোষকতা এই শহরটিকে রোমান আফ্রিকার অন্যতম বিশিষ্ট শহরে রূপান্তরিত করে। থাম্ব|খ্রিস্টপূর্বাব্দ ৪৮০ সালের জারজেক্স-১ এর সমাধিস্থলে পাওয়া অ্যাকামেনিড সাম্রাজ্যের লিবিয়ার সৈনিক।
মুসলিম শাসনামলে লিবিয়াঃ
থাম্ব|মসজিদ-এ-আতিক হচ্ছে সাহারা অঞ্চলের প্রাচীনতম মসজিদ। ৬৪৩ খ্রিস্টাব্দের দিকে রোমান (বাইজান্টাইন) শাসনামলের ক্ষয়িষ্ণু শক্তির ত্রিপলটানিয়ার উপকূলীয় দূর্গগুলোর প্রতিরক্ষা ব্যবস্থা আরবীয় ঘোড়াসওয়ারদের প্রতিরোধ করার মতো ততটা শক্তিশালী ছিলো না। মক্কা বিজয়ের পর হতে মুসলিম সাম্রাজ্য (খোলাফায়ে রাশেদিন ও উম্মাইয়া খেলাফতকালে) পার্শ্ববর্তী অঞ্চলগুলো জয়ের দিকে নজর দেয় এ্বং অল্প সময়ের মধ্যে সিরিয়া, পারস্য (ইরাক ও ইরান), মিশর এবং লিবিয়াসহ আশেপাশের অঞ্চলগুলো আংশিক বা পূর্ণাঙ্গভাবে তাদের অধীনস্থ হতে শুরু করে। ৬৪৩ খ্রিস্টাব্দের সেপ্টেম্বর মাসে আমর ইবনে আল আস-এর সেনাপতিত্বে ইসলামের সেনাবাহিনী সেরেনাইকা জয় করে এবং পেন্টাপোলিসের নামকরণ করে বার্কা। মুসলিম বাহিনী ত্রিপোলির অভ্যন্তরেও প্রবেশ করে এবং শহরের রোমান রক্ষাপ্রাচীর ধ্বংস করে । পরবর্তীতে ৬৪৭ খ্রিস্টাবের খলিফা উসমানের পালক-ভাই আবদুল্লাহ ইবনে সাদের নেতৃত্বে ৪০,০০০ আরবের একটি বাহিনী পশ্চিম লিবিয়ার গভীরে প্রবেশ করে এবং বাইজেন্টাইনদের কাছ থেকে ত্রিপোলিকে ছিনিয়ে নেয়। ৬৬৩ খ্রিস্টাব্দে উকবা ইবনে নাফি এর নেতৃত্বে বার্কা থেকে ফেজন (লিবিয়ার দক্ষিণ অঞ্চল) অভিমুখে মুসলিম বাহিনী অভিযান পরিচালনা করে এবং সেখানে বসবাসরত বর্বর উপজাতিদের প্রতিরোধকে পরাভূত করে ফেজেন-এ মুসলিম সাম্রাজ্যের পতাকা উত্তোলন করে। বণিক সম্প্রদায়কে স্বাধীনভাবে বাণিজ্য করার সুযোগ দিয়ে এবং আরবীয় শাসনকে মেনে নেবার প্রতিশ্রুতি দান করা কৃষকদের নিজেদের ভূমিতে চাষাবাদের সুযোগ দেবার মধ্য দিয়ে আরবীয়রা অতি অল্প সময়ের মধ্যেই লিবিয়ার হৃতগৌরব পুনরুদ্ধারে সহায়তা করে। তাছাড়া বাইজেন্টাইন নিপীড়ন থেকে মুক্তিদাতা হিসাবে স্থানীয় অধিবাসীরা মুসলিম আরবকে স্বাগত জানিয়েছিলেন। পার্বত্য অঞ্চলের বর্বর উপজাতিরা ইসলাম গ্রহণ করেছিল, তবে তারা তাদের স্থানীয় গোত্র শাসনের উপর চাপিয়ে দেয়া আরবের রাজনৈতিক শাসনকে বিভিন্ন সময়ে প্রতিহত করেছিল।